થોડા દિવસ પહેલા વલસાડ પાલિકાના આરોગ્ય વિભાગ દ્વારા રખડતા ઢોરોને પાંજરે પુરવાની કામગીરી બે-એક દિવસ કરાઇ, પરંતુ ગ્રામ પંચાયત વિસ્તારોમાં તો કોઇ ધણી-ધોરી જ ન હોય તેમ પાલિકા વિસ્તારમાંથી ખદેડી મૂકાયેલા ઢોરો પારડીસાંઢપોર, નનકવાડા, ગુંદલાવ, વશીયર, ભાગડાવડા વગેરે ગામોમાં જાહેર માર્ગો પર અડ્ડો જમાવવા માંડતા, એ વિસ્તારમાંથી પસાર થતાં વાહનચાલકોને માથે જોખમ તોળાઇ રહ્યું છે.